ኣቶ ገብሩ ኣስራት፡ ናይ ውድብ ሕጊ ዝበሃል እንድዩ ነታ ሃገር ዝገዝእ ዘሎ፤ እቲ ዝጸንሐ ሕጊ ሰልፊታት ኢትዮጵያ ድማ፡ ውድባት ብሰለስተ ደረጃ ክኸዳ ኣለወን ይብል። ሓደ፡ ብጣዕሚ ልሕሉሕ ዝኾነ ልፍንቲ [Coalition] ፈጢረን ይኸዳ እንትብል፡ ግንባር ኮይነን ክኸዳ ከም ዝኽእላ'ውን ይጠቅስ። ብኻልእ ወገን፡ እተን ውድባት መንነተንን ህልውንአንን ኣፍሪሰን፡ 'ውሁድ ፓርቲ ክምስርታ' ይኽእላ እየን ይብል። ካብዚ ኣንጻር እቲ ዝሕሰብ ዘሎ ውህደት ጸገም የብሉን። ሓደ ፓርቲ ድማ፡ እቲ ትኸዱዎ ዘለኹም ልክዕ ስለ ዘይኮነ፡ ኣይወሃሃድን ክብል ይኽእል፤ እቶም ዝተረፉ ድማ ክወሃዱ ይኽእሉ። ኣባና'ውን ከም መድረክ፡ እዚ ሕቶ እዚ ቐሪቡ'ዩ። ንወሃሃድ ዝብልን ግዝኡ ጌና'ዩ ዝብልን ኣሎ። ሕጋውነት እቲ ዝፍጠር ውህደት ግን፡ ኣብ ስምምዕ እቶም ውድባት 'ዩ ዝውሰን። ዕላምኡ እንታይ'ዩ?
